CELEX: E2007C0029
Language: hu
Date: 2007-02-19 00:00:00
Title: Az EFTA Felügyeleti Hatóság határozata 29/07/COL ( 2007. február 19. ) az állatkertekben tartott madarak magas patogenitású madárinfluenza elleni megelőző vakcinázására Norvégia által benyújtott terv jóváhagyásáról

24.5.2007   
            
            
               HU
            
            
               Az Európai Unió Hivatalos Lapja
            
            
               L 132/40
            
         
      AZ EFTA FELÜGYELETI HATÓSÁG HATÁROZATA
   
   29/07/COL
   (2007. február 19.)
   az állatkertekben tartott madarak magas patogenitású madárinfluenza elleni megelőző vakcinázására Norvégia által benyújtott terv jóváhagyásáról
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra és különösen annak 109. cikkére és 1. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 5. cikke (2) bekezdésének d) pontjára, valamint 1. jegyzőkönyvére,
   TEKINTETTEL az EGT-megállapodás I. melléklete I. fejezetének 3.1.5a. pontjában említett jogi aktusra, a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelv (1), az 1. jegyzőkönyvvel az EGT-megállapodáshoz igazítva és különösen annak 56. cikke (2) bekezdésére és 57. cikke (2) bekezdésére,
   TEKINTETTEL az EGT-megállapodás I. melléklete I. fejezete bevezető része 3. cikkének b) pontjában említett eljárásoknak megfelelően Norvégiára alkalmazandó jogi aktusra, a tagállami állatkertekben, engedélyezett szervezeteknél, intézményekben vagy központokban tartott madarak körében az A influenzavírus H5N1 altípusa által okozott magas patogenitású madárinfluenza elterjedésének megelőzésével kapcsolatos intézkedésekről és a 2005/744/EK határozat hatályon kívül helyezéséről szóló, 2006. július 6-i 2006/474/EK bizottsági határozat (2),
   TEKINTETTEL az EFTA Felügyeleti Hatóság 2007. február 14-i 22/07/COL határozatára, amely szerint a testület illetékes tagja köteles a határozatot elfogadni, amennyiben a határozattervezet összhangban van az EFTA Állat-egészségügyi Bizottság (EVC) véleményével,
   MIVEL a madárinfluenza a baromfik és madarak elhullással és rendellenességekkel járó fertőző vírusos betegsége, amely rövid időn belül az állat- és a közegészségügyre komoly veszélyt jelentő, és a baromfitenyésztés jövedelmezőségét jelentősen csökkentő járványos méreteket ölthet,
   MIVEL elzárásukra való tekintettel az állatkertekben, engedélyezett szervezeteknél, intézményekben vagy központokban tartott madarak általában nem kerülhetnek érintkezésbe baromfival vagy más, fogságban tartott madarakkal, így nem jelentenek fertőzésveszélyt baromfira vagy más, fogságban tartott madarakra, másrészt tekintve az állatkertekben tartott madarak értékét, e madarak megelőző vakcinázása megfelelő kiegészítő megelőző intézkedésnek minősülhet,
   MIVEL a 2005/94/EK irányelv szabályokat tartalmaz többek között a fogságban tartott madarak – úgymint az állatkertekben tartott madarak – madárinfluenza elleni megelőző vakcinázásának bevezetésére, és előírja, hogy az EGT-hez tartozó EFTA-államok nyújtsák be jóváhagyásra az EFTA Felügyeleti Hatósághoz a baromfik vagy más, fogságban tartott madarak megelőző vakcinázására vonatkozó tervüket,
   MIVEL a 2006/474/EK határozat a biológiai biztonsági intézkedésekre vonatkozóan meghatároz bizonyos követelményeket az EGT-hez tartozó EFTA-államokbeli állatkertekben, engedélyezett szervezeteknél, intézményekben és központokban tartott madarak körében az A influenzavírus H5N1 altípusa által okozott magas patogenitású madárinfluenza megelőzése érdekében, a vadon élő állatfajok és a biológiai sokféleség védelme céljából,
   MIVEL a 2006/474/EK határozat szabályokat állapít meg az állatkertekben, engedélyezett szervezeteknél, intézményekben és központokban tartott madarak megelőző vakcinázására is, amelyeket az EGT-hez tartozó EFTA-államoknak követniük kell, amennyiben az ilyen madarak vakcinázását célszerűnek tartják, valamint előírja, hogy az EGT-hez tartozó EFTA-államok nyújtsák be jóváhagyásra az EFTA Felügyeleti Hatósághoz az állatkertekben tartott madarak vakcinázására vonatkozó terveiket,
   MIVEL az EFTA Felügyeleti Hatóság az Európai Bizottsággal szorosan együttműködve megvizsgálta a 2005/94/EK irányelvvel és a 2006/474/EK határozattal összhangban Norvégia által benyújtott, madárinfluenza elleni megelőző vakcinázási terveket, és ezért helyénvaló azt jóváhagyni,
   MIVEL az e határozatban előírt intézkedések összhangban vannak az EFTA Felügyeleti Hatóságot támogató EFTA Állat-egészségügyi Bizottság véleményével,
   ELFOGADTA EZT A HATÁROZATOT:
   
               1.
            
            
               A 2005/94/EK irányelv 56. cikkének (2) bekezdésével és a 2006/474/EK határozat 4. cikkével összhangban Norvégia által 2006. május 15-én benyújtott, az állatkertekben tartott madarak magas patogenitású madárinfluenza elleni megelőző vakcinázására vonatkozó tervet az EFTA Felügyeleti Hatóság jóváhagyja.
            
         
               2.
            
            
               Az EGT-megállapodás 109. cikkének (2) bekezdése szerint az EFTA Felügyeleti Hatóság továbbítja az Európai Bizottsághoz a Norvégia által benyújtott előzetes vakcinázási tervet és annak módosításait.
            
         
               3.
            
            
               Ez a határozat 2007. február 19-én lép hatályba.
            
         
               4.
            
            
               Ez a határozat angol nyelven hiteles.
            
         
      Kelt Brüsszelben, 2007. február 19-én.
      
         
            az EFTA Felügyeleti Hatóság részéről
         
         Bjørn T. GRYDELAND
         
         
            elnök
         
         Niels FENGER
         
         
            igazgató
         
      
   
   
      (1)  HL L 10., 2006.1.14., 16. o.
   
      (2)  HL L 187., 2006.7.8., 37. o.